Albatros W.8

**Albatros W.8** – pirmojo Pasaulinio karo pabaigoje Vokietijos Imperijos įmonės „Albatros Flugzeugwerke“ sukurtas jūrinis naikintuvas (pagal ''Idflieg'' klasifikaciją – „*Wasserflugzeug*“, liet. vandens lėktuvas), biplanas, plūdinis lėktuvas.

Lėktuvas buvo kuriamas kaip pamaina Vokietijos imperijos karinio jūrų laivyno (vok. *Kaiserliche Marine*) naudotam Hansa-Brandenburg W.12. Dėl besibaigiančio karo šio orlaivio nepavyko išplėtoti toliau prototipo stadijos.

## Istorija
1918 m. pradžioje Vokietijos imperijos karinio jūrų laivyno vadovybė siekė modernizuoti savo orlaivių parką modernesniais ir efektyvesniais modeliais. Tarp orlaivių, kurie buvo laikomi pasenusiais, buvo 1917 m. pradėtas naudoti jūrinis naikintuvas-hidroplanas Hansa-Brandenburg W.12. Pasiūlymas pasiūlyti modernesnio orlaivio projektą ir tris prototipus bandymams buvo pateiktas įmonei „Albatros Flugzeugwerke“.

„Albatros“ pateikė tam metui tradicinės formos biplaną, kuriame buvo integruotos kai kurios buvusio įmonės konstruktoriaus Ernsto Heinkelio idėjos, įskaitant su sumažintą uodegos peleką.

Iš trijų užsakytų egzempliorių buvo pagaminti tik du. Vienintelis jų skirtumas – viename iš jų buvo sumontuotas aerodinaminis propelerio ašies gaubtas.

## Konstrukcija

Albatros W.8 išlaikė bendrus bruožus su to paties laikotarpio hidroplanais: vienmotoris biplanas su plūdurių pora vietoje važiuoklės.

Fiuzeliažo konstrukcija medinė, dengta faneros plokštėmis, su dviem atviromis ir atskiromis kabinomis: priekinė – pilotui, užpakalinė, apskritos formos ir šiek tiek pakelta – šauliui-žvalgui. Uodegą sudarė virš ir žemiau fiuzeliažo buvę vertikalūs pelekai.

Pagal sparnų konfigūraciją W.8 buvo pusantrasparnis biplanas, su didesniu viršutiniu sparnu, sumontuotu aukštai ir vamzdeliais sujungtu su fiuzeliažu.

Plūdumą užtikrino pora didelių medinių plūdurų, vamzdeliais sujungtų su korpusu ir apatiniu sparnu.

Orlaivio jėgainė – aštuonių cilindrų „V“ formos vandeniu aušinamas  galios variklis Benz Bz.IIIb, montuojamas fiuzeliažo priekyje, integruotas į fiuzeliažo konstrukciją ir sukantis fiksuoto žingsnio dvimentį medinį sraigtą.

Ginkluotę sudarė fiksuotas ir su propeleriu fiksuotas 7,92 mm kalibro kulkosvaidis LMG 08/15, ir šaulio valdomas ant žiedo sumontuotas 7,92 mm kalibro Parabellum LMG 14.

## Operatoriai
; 

* *Kaiserliche Marine* – Vokietijos imperijos karinis jūrų laivynas (planuotas)

## Techniniai duomenys (W.8)
* **[[Įgula (mašinos)|Įgula]]:** du
* **Ilgis:** 9,95 m
* **[[Sparno mojis]]:** 11,46 m
* **Aukštis:** 3,39 m
* **Variklis:** 1 × vandeniu aušinamas 8 cilindrų „V“ formos 138 kW (185 AG) galios (esant 1700 aps./min. jūros lygyje) vidaus degimo variklis Benz Bz.IIIb

**Skrydžio duomenys**

* **Maksimalus greitis:** 150 km/h (93 mylios per valandą, 81 mazgas)
* **Skrydžio nuotolis:** 500 km (310 mylios, 270 jūrmylių)
* **Skrydžio trukmė:** 3,5 val.
* **Kilimo greitis:** 2,5 m/s
* **Kilimo laikas**:
** **Į 1000 m**. – 6 min. 30 sek
** **Į 3000 m**. – 34 min.

**Ginkluotė**

* **Kulkosvaidžiai:**
* 1 x 7,92 mm kalibro fiksuotas į priekį šaudantis kulkosvaidis LMG 08/15 Spandau
* 1 x 7,92 mm kalibro žvalgo kulkosvaidis Parabellum LMG 14, montuojamas ant Skarfo žiedo

## Bibliografija

* (EN) Peter Gray, Owen Thetford, German Aircraft of the First World War, Londra, Putnam, 1962, .
* (DE) Günter Kroschel, Helmut Stützer: *Die deutschen Militärflugzeuge 1910–1918.* E. S. Mittler & Sohn, Herford 1994, , S. 162
* (EN) Peter Gray, Owen Thetford, German Aircraft of the First World War, 2nd edition, Londra, Putnam, 1970, .